钦定古今图书集成/理学汇编/文学典/第001卷 > 汉扬雄太元经 > 《文》
## 钦定古今图书集成/理学汇编/文学典/第001卷 > 汉扬雄太元经 > 《文》

二方三州，一部，二家。

文：

地元阴家，二火下中，象《涣》卦。

阴敛其质，阳散其文，文质班班，万物粲然。

“行属于火，谓之文” 者，言是时阴气敛其形质，阳气发而散之，华实彪炳，奂有文章，故谓之“文。” 文之初一日入星宿四度。

一为下人，隐于九品之中，下而怀文章，尚于素朴，人莫知之，自守如玉，故曰“玉贞” 也。

《测》曰：“袷䙌何缦，文在内也。”

“衣绣尚缦” ，故文在内也。

次二《文蔚质否》。

二为平人，不仕不隐，故“文蔚” 也。文蔚守质，不乐进道，故“否” 也。

《测》曰：“文蔚质否，不能俱睟也。”

文质不同，故不纯睟也。

次三“大文弥朴，孚似不足。”

木故称朴。朴而质素，故似不文也。言似者非不足，故称“大文” 也。

《测》曰：“大文弥朴，质有馀也。”

文如不足，故有馀质也。

次四：“斐如邠如，虎豹文如，匪天之亨，否。”

家性为文，四，西方也，故称“虎豹。” 虎豹，兽类也。虎豹之兽，以其文贵。斐邠者，文盛貌也。虽其文盛，犹不及天文以五行也。

测曰：“斐邠之否，奚足誉也。”

不足以比天文也

次五：“炳如”，彪如、“《尚文》昭如”，“《车服庸》如。”

五处天位，车服以庸，据位正，炳如也。顺其本性，彪炳有文，为国之光，故“昭如” 也。

《测》曰：“彪如在上，天文炳也。”

“文章奂然彪炳” ，可法也。

次六“鸿文无范恣于川。”

鸿，大也。范，法也。六为宗庙，宗庙之中，礼以辅成，在文之世，故曰“文。” 文章奂然，故无法也。

《测》曰：“鸿文无范，恣意往也。”

“如川之流” ，从所投也。

《次七》《雉之不禄而鸡荩榖》

七“为雉。” 雉有文章而远在野，鸡而榖食，退而录缦，违其家性也。

《测》曰：“雉之不禄”，难幽养也。

质胜文则野，故“养难” 也。

次八“雕韱榖布亡，于时文则乱。”

《八木》也。榖，善也。木见雕刻，为韱丽之事，虽见小善，伤于农，故布政亡也。苟尚文饰，以阶于乱，故言乱也。

《测》曰：“雕韱之文，徒费日也。”

《雕文刻镂》，伤农事也。

上九：极文密密，《易》以“黼黻。”

九在文家而为之终，终极文饰以妨于农事，故《易》以“黼黻” 黼黻，祭祀之服，而致美乎黼冕，此之谓也。

《测》曰：“极文《易》，当以质也。”

祭服虽文孝子质也